מרואן מח'ול

מרואן מח'ול (בערבית: مروان مخّول; נולד ב-1979) הוא משורר ערבי אזרח ישראל. מַרְוָאן נַזִִיה מַח'וּל נולד בפקיעין למד בבית ספר תיכון בתרשיחא. הוא בן למשפחה ערבית-נוצרית, אמו מלבנון ואביו נולד בגליל. בשנת 1997 זכה בפרס הכותב הצעיר במגזר הערבי מטעם עמותת אלקטטאן. בשנת 2002 יצא לאור ספר שיריו הראשון, "מכתב מהגבר האחרון". הוא בוגר בית הספר לשירה הליקון 2004. בשנת 2008 נבחר לנציג משוררי העולם הערבי הצעירים בפסטיבל העולמי לתרבות באיטליה. בשנת 2009 הוצג המחזה שלו, "לא תיבת נח", העוסק במוגבלים ונכים בחברה הערבית, בפסטיבל מסרחיד בעכו, פסטיבל להצגות יחיד בשפה הערבית. בשנת 2010 ערך את "שפתיים", אנתולוגיה של שירה חדשה בעברית ובערבית, בהוצאת טובי. ספרו השני, "ארץ הפסיפלורה העצובה", ראה אור בערבית בשנת 2011, תורגם לעברית וראה אור בהוצאת קשב לשירה בשנת 2012. שם הספר הוא בעקבות סיפורו המפורסם של ע'סאן כנפאני, "ארץ התפוזים העצובים". שיריו של מח'ול תורגמו לשפות שונות, בהן אנגלית, טורקית, איטלקית, גרמנית, עברית, אירית, סרבית, צרפתית, והינדי. אחדים משיריו הולחנו בידי מוזיקאים פלסטינים וערבים. מח'ול מפרסם את שיריו בבמות ובעיתונים ערביים שונים כגון אל-קודס אל-ערבי, אל-איאם, אל-ע’אוון, כל אל-ערב, אל-איתיחאד וא-נהאר. הוא מרצה על כתיבה יוצרת במסגרת הפרויקט “יוצרים גדולים = יוצרים קטנים” של מפעל הפיס, המתנייד בין ערים שונות בישראל במטרה לטפח כישרונות צעירים. מופע קריאת שיריו נקרא ”תחי המולדת, הלאה המולדת!”. הוא נוטל חלק בפעילות פוליטית הכוללת ארגון התוכנית האמנותית של אירועים כגון יום האדמה, תהלוכת השיבה ועצרת השיבה, ומופיע בהם בקריאת שיריו. מח'ול הוא הנדסאי בניין במקצועו ומנהל חברה קבלנית. הוא מתגורר במעלות, נשוי ואב לבן. מח'ול הוא קרוב משפחתה של הזמרת לינה מח'ול. 2002 - מכתב מן הגבר האחרון, הוצאה עצמית. 2007 - הפנים מזרחה (מענק מטעם ארגון “מיקה”, קליפורניה), אדומה, אנתולוגיה לשירה מעמדית. (אחד העורכים והמשתתפים בקובץ). 2011 - ארץ הפסיפלורה העצובה מנשוראת אלג’מל, ביירות (מהדורה ראשונה), מכתבת כל שי, חיפה (מהדורה שנייה), דאר אלעין, קהיר (מהדורה שלישית, 2012) 2013- בתים שהשירים שכחו איתי, מנשוראת אלג'מל, ביירות (מהדורה ראשונה), דאר ראיה, חיפה (מהדורה שנייה) 1997 - פרס הסופר הצעיר מטעם העיתון כל אל-ערב ועורכו, המשורר סמיח אל-קאסם. 2004 - מלגת השתתפות בסדנה לתרגומי ספרות מטעם עמותת הליקון שבמסגרתה תורגם מבחר משיריו לשפות רבות. 2006 - הסרט הדוקומנטארי "כלת הגליל" המבוסס על שיר של מח’ול בשם זה זכה בפרס השני בפסטיבל העולמי לסרטים דוקומנטריים בחיפה. 2009 - זכה בפרס המחזאי המצטיין בפסטיבל מסרחיד (פסטיבל הצגות יחיד בערבית) שנערך בעכו על מחזהו הראשון "זאת לא תיבת נוח". 2009 – ספרו "ארץ הפסיפלורה העצובה" זכה בפרס ההצטיינות לקובץ של שירה פלסטינית מטעם אגודת הסופרים הפלסטיניים במסגרת חגיגות ההכרזה על ירושלים כבירת התרבות הערבית. "מרואן מחו’ל, להט הנפש והמשמעות", מחמוד אלורוארי, מגיש בערוץ הטלוויזיה אלערביה. אתר אלערביה נט, 4.11.10. "החריגה מן השגרה בשיר ”תחי המולדת, הלאה המולדת! מאת מרואן מח’ול", ד”ר בוטרוס דלה, אלאתחאד, 6.12.10. "מרואן מחו’ל: המשורר הבורח מן השגרתי אל פריצת הדרך", נור עאמר, כל אלערב, אליום אלסאבע, 8.4.11. "חדשנות בכתיבתו של מרואן מחו’ל", ד”ר מוניר תומא, אלאתחאד, מוסף התרבות, 22.4.11 "ארץ הפסיפלורה העצובה תוקפת את ארץ התפוזים העצובים - רשמים מספרו של מרואן מחו’ל", נביל עודה, אלמת’קף, 19.6.11. מדיה וקבצים בנושא מרואן מח'ול בוויקישיתוף ביוגרפיה באתר הבמה מרואן מח'ול באנתולוגיה מקוונת לשירה עברית, באתר של נילי דגן מרואן מח'ול מקריא את שירו "ההבדל", סרטון באתר יוטיוב מערכת וואלה! NEWS‏, משורר ערבי מהגליל מבקר בלבנון: "קשה יותר מלהגיע למאדים", באתר וואלה, 13 ביוני 2015 חן מענית, ‏מרואן מח'ול: "כל עוד אני מופלה, אני לא מוכן לייצג את מדינת ישראל בשום אופן; זו לא המדינה שלי", באתר גלובס, 22 ביוני 2013 אלי הירש, על "ארץ הפסיפלורה העצובה", ידיעות אחרונות 23 בנובמבר 2012 שני שירים של מרואן מח'ול, האתר של מתי שמואלוף, 12 בנובמבר 2012 מרוואן מח'ול, שירה: "בירושלים איש אינו מפיק תועלת", באתר ynet, 12 בנובמבר 2012 ארז שוייצר, בין פיתוי להצלפה, באתר הארץ, 30 באוקטובר 2012 אלי אליהו, אבנים בזרם, באתר הארץ, 27 בספטמבר 2012 מרוואן מח'ול, ערוס אלג'ליל, כלת הגליל, באתר הארץ, 29 באוגוסט 2012 יונתן אסתרקין, המיעוט שבמיעוט: מרואן מח'ול מציג בפסטיבל מסרחיד, באתר nrg‏, 10 באוגוסט 2009 מרוואן מחו'ל, בין תל אביב לירושלים, באתר ynet, 24 בפברואר 2009 מרואן מח'ול, מדף הספרים של מרואן מח'ול, באתר nrg‏, 7 באוקטובר 2008 מרואן מח'ול, ברשת החברתית אינסטגרם אלי אליהו, אבנים בזרם, באתר הארץ, 27 בספטמבר 2012 מרואן מח'ול, מכתב גלוי לאמיר המאמינים החמודים של דאע"ש, באתר הארץ, 5 בספטמבר 2014. "עַל חֶבֶל פַּחְדִּי מִפְּנֵי הַקּוֹרֵא / אֲנִי הוֹלֵךְ עִם הַשִּׁיר" – שיחה עם מרואן מח'ול בבלוג של אלמוג בהר, 2 בדצמבר 2012 על 'ארץ הפסיפלורה העצובה' מאת מרואן מח'ול באתר מק"י, 1 בדצמבר 2012 חן מענית, ‏מרואן מח'ול: "כל עוד אני מופלה, אני לא מוכן לייצג את ישראל", באתר גלובס, 22 ביוני 2013.